Η Fitch διατηρεί τις ΗΠΑ στο ΑΑΑ
υποχωρεί όμως η ανέγερση νέων κατοικιών, ενώ οι πωλήσεις της Wal-Mart είναι ασθενικές στην εγχώρια αγορά
Ο οίκος αξιολόγησης Fitch διατήρησε την πιστοληπτική ικανότητα των ΗΠΑ στο ανώτατο επίπεδο. Ο οίκος Fitch κράτησε τις ΗΠΑ στη βαθμίδα ΑΑΑ γιατί έκρινε πως η αμερικανική οικονομία είναι ελαστική, ποικιλόμορφη και πλούσια, χαρακτηριστικά που βοηθούν τη χώρα να προσαρμόζεται στους κλυδωνισμούς της αγοράς. Η απόφαση της Fitch έπεται της υποβάθμισης που έκανε στην αμερικανική οικονομία ο οίκος Standard & Poor's στις 5 Αυγούστου και η οποία προκάλεσε αναστάτωση στις διεθνείς χρηματαγορές. Στο μεταξύ, εκθέσεις που δόθηκαν στην δημοσιότητα παρέχουν μικτή εικόνα της αμερικανικής οικονομίας. Έκθεση του Υπουργείου Εμπορίου αναφέρει ότι η ανέγερση νέων κατοικιών υπεχώρησε κατά 1,5 % τον Ιούλιο. Αν η κατασκευή νέων κατοικιών συνεχιστεί με τον ίδιο ρυθμό για έναν ολόκληρο χρόνο, τότε θα κτισθούν μόνο 604.000 νέες κατοικίες στις ΗΠΑ. Εμπειρογνώμονες αναφέρουν ότι ο αριθμός αυτός είναι αρκετά χαμηλότερος από ότι χρειάζεται για την ευρωστία της αγοράς στεγαστικών μονάδων. Ξεχωριστή έκθεση δείχνει επίσης αύξηση της βιομηχανικής παραγωγής τον Ιούλιο καθώς οι αυτοκινητοβιομηχανίες αρχίζουν να ανακάμπτουν από τις διαταράξεις στην παραγωγή αυτοκίνητων, που προκλήθηκαν από τις φυσικές καταστροφές στην Ιαπωνία. Η Κεντρική Τράπεζα των ΗΠΑ λέει ότι η παραγωγή εργοστασίων, ορυχείων και εγκαταστάσεων ηλεκτροδότησης και ύδρευσης σημείωσε αύξηση 0,9% τον Ιούλιο, που είναι και η μεγαλύτερη σε σύγκριση με εκείνην του Ιουνίου. Άλλη μία έκθεση αναφέρει ότι αυξήθηκε το κόστος των προϊόντων που εισήχθησαν στις ΗΠΑ και 3 δέκατα του ενός τοις εκατό τον Ιούνιο, εν μέρει λόγω αυξήσεων στις τιμές του πετρελαίου. Επίσης, η μεγαλύτερη αλυσίδα πολυκαταστημάτων στον κόσμο, η εταιρεία Wal-Mart που εδρεύει στις ΗΠΑ, δεν μπόρεσε ακόμα να αυξήσει τις πωλήσεις στην αμερικανική αγορά. Οι πωλήσεις της όπως στη διεθνή αγορά συνέτειναν στην αύξηση των κερδών της εταιρείας κατά 5,7 τον Απρίλιο, Μάιο και Ιούνιο.